Ֆրանչեսկա Կոմենչինի

**Ֆրանչեսկա Կոմենչինի** (, ), իտալացի սցենարիստ, կինոյի և վավերագրական ֆիլմերի ռեժիսոր, կինոդերասանուհի:

## Կենսագրություն
Ծնվել է 1961 թվականի օգոստոսի 19-ին Հռոմում, ռեժիսոր Լուիջի Կոմենչինիի ընտանիքում: Ֆրանչեսկան ունի երեք քույր՝ Պաոլան, Էլեոնորան և Քրիստինան:

Դպրոցն ավարտելուց հետո ընդունվել է Հռոմի Սապիենցա համալսարանի փիլիսոփայական ֆակուլտետ, նայց երկու տարի կրթությունից հետո թողնում է ուսումը:

1982 թվականին նա տեղափոխվում է Ֆրանսիա, որտեղ ծանոթանում է պրոդյուսեր Դանիել Տոսկան դյու Պլանտիերին՝ իր ապագա ամուսնու հետ։

### Ստեղծագործություններ
Կոմենչինին նկարահանել է իր առաջին ֆիլմը՝ «Դաշնամուրը», Ֆրանսիայում 1984 թվականին։ Նույն թվականին նա ստացել է «Դե Սիկա» մրցանակը Վենետիկի կինոփառատոնում։

Այնուհետև 1987 թվականին Ֆրանչեսկան համագործակցում է հոր՝ Լուիջի Կոմենչինիի հետ՝ դառնալով «Տղան Կալաբրիայից» ֆիլմի սցենարի հեղինակներից մեկը։

1988 թվականին նա գրեց և նկարահանեց «Լճի լույսը» ֆիլմը։

Հետագա ժամանակաշրջանում Կոմենչինին կենտրոնացել է հիմնականում վավերագրական ֆիլմերի նկարահանումների վրա։ 1995 թվականին նա ֆրանսիական հեռուստատեսության համար նկարահանեց «Էլզա Մորանտե» ֆիլմը՝ նվիրված իտալացի գրող Էլզա Մորանտեի կյանքին և ստեղծագործությանը.։

1997 թվականին էկրան բարձրացավ «Շեքսպիրը Պալերմոյում» ֆիլմը, որը հիմնված էր Կառլո Չեկիի «Երազանք» պիեսի թատերական արտադրության հիման վրա։

2002 թվականին նա նկարահանեց «Կառլո Ջուլիանի» վավերագրական ֆիլմը՝ իր իսկ սցենարի հիման վրա։ Ֆիլմը պատմում է ջենովացի ակտիվիստ Կառլո Ջուլիանիի կյանքի վերջին ժամերի մասին։ Նա սպանվել է 2001 թվականի հուլիսի 20-ին Ջենովայում Մեծ յոթնյակի գագաթնաժողովի ժամանակ ոստիկանության հետ բախման ժամանակ։ Ֆիլմը արտամրցութային ներկայացվել է Կաննի 55-րդ կինոփառատոնին 2002 թվականին։

Նրա մյուս գեղարվեստական ​​ֆիլմերն են՝ «Խոսքեր իմ հորից» (2001), «Ես սիրում եմ աշխատել» (մոբինգ) (2004 թվական), որը ցուցադրվել է 2004 թվականի Բեռլինալեի «Panorama» բաժնում և նույն փառատոնում արժանացել էկումենյան մրցանակի և «Սպիտակ տարածության» (2009 թվական):

2012 թվականին թողարկված «Հատուկ օր» դրամատիկական ֆիլմը նույն տարի ներկայացվել է Վենետիկի կինոփառատոնի մրցութային ծրագրում։

2014 թվականին Ստեֆանո Սոլլիմայի և Կլաուդիո Կուպելինիի հետ նա մասնակցեց «Գոմորա» սերիալի ստեղծմանը, որը Ռոբերտո Սավիանոյի համանուն վեպի հեռուստատեսային ադապտացիա է։

2015 թվականին նա գրել և բեմադրել է «Հիշողության մեջ բազմաթիվ դեմքեր» պիեսը՝ հիմնված Ալեսանդրո Պորտելիի կողմից հավաքված վեց հռոմեացի կանանց պատմությունների վրա, որը պատմում է Հռոմի Արդեատինյան քարանձավներում տեղի ունեցած կոտորածի մասին։

## Ֆիլմագրություն

## Մրցանակներ
### Իտալիայի պետական ​​մրցանակներ

* Իտալիայի Հանրապետության արժանիքների շքանշանի սպա (2005 թվականի մարտի 8)

### կինոմրցանակներ և անվանակարգեր

## Ընտանիք
* Հայր - Լուիջի Կոմենչինի (1916-2007 թվականներ), իտալացի կինոռեժիսոր:
* Մայր - Ջուլիա Գրիֆեո դի Պարտաննան, սերում էր Գրիֆեո դի Պարտաննա ազնվական ընտանիքի նեապոլիտանական ճյուղից և կրում էր արքայադստեր տիտղոսը։
* Քույր - Պաոլա (ծմնվ. 1951 թվականին), Իտալացի դեկորատոր, արտադրական դիզայներ և զգեստների դիզայներ:
* Քույր - Քրիստինա (ծնվ. 1956 թվականին), իտալացի գրող, սցենարիստ, ռեժիսոր:
* Առաջին ամուսին (1982-1987 թվականներ) - Դանիել Տոսկան դյու Պլանտե (1941─2003 թվականներ), ֆրանսիացի դերասան, կինոպրոդյուսեր Gaumont կազմակերպության գլխավոր տնօրեն 1975 թվականից մինչև 1985 թվական:
** Որդի - Կառլո Տոսկան դյու Պլանտե (ծնվ. 1983 թվականին), իտալական «Superhumans» PR գործակալության մենեջեր։
* Երկրորդ ամուսին - Ֆիլիպ Դյուգե - ֆրանսիացի պրոդյուսեր։
** Դուստր - Կամիլլա Դյուգե Կամենչինի (ծնվ. 1992 թվականին), իտալացի դերասանուհի։

## Ծանոթագրություններ

Կատեգորիա:Իտալացի սցենարիստներ
Կատեգորիա:Իտալացի ռեժիսորներ